CELEX: 32017R0605
Language: sl
Date: 2017-03-29 00:00:00
Title: Uredba Komisije (EU) 2017/605 z dne 29. marca 2017 o spremembi Priloge VI k Uredbi (ES) št. 1005/2009 Evropskega parlamenta in Sveta o snoveh, ki tanjšajo ozonski plašč (Besedilo velja za EGP. )

30.3.2017   
            
            
               SL
            
            
               Uradni list Evropske unije
            
            
               L 84/3
            
         UREDBA KOMISIJE (EU) 2017/605
   z dne 29. marca 2017
   o spremembi Priloge VI k Uredbi (ES) št. 1005/2009 Evropskega parlamenta in Sveta o snoveh, ki tanjšajo ozonski plašč
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (1) in zlasti člena 13(2) Uredbe,
   ob upoštevanju naslednjega:
   
               (1)
            
            
               Priloga VI k Uredbi (ES) št. 1005/2009 določa končne datume, po katerih se haloni ne smejo uporabljati za gasilne aparate in protipožarne sisteme v „novi opremi“, vključno z novimi zrakoplovi. V skladu s točko 2(b) Priloge VI k Uredbi (ES) št. 1005/2009 je opredelitev pojma „nova oprema“ odvisna od datuma vložitve zahtevka za certifikacijo tipa pri ustreznem regulativnem organu.
            
         
               (2)
            
            
               Zaradi pravne varnosti in doslednosti pri uporabi Uredbe (ES) št. 1005/2009 je treba v opredelitvi pojma „nova oprema“ v točki 2(b) Priloge VI k Uredbi (ES) št. 1005/2009 določiti, da se pri zrakoplovih zahtevek za certifikacijo tipa nanaša samo na zahtevek za novo certifikacijo tipa in ne na spremembe obstoječe certifikacije tipa. To bi bilo tudi v skladu s pojmom, ki ga za standarde glede halona uporablja Mednarodna organizacija civilnega letalstva.
            
         
               (3)
            
            
               Uredbo (ES) št. 1005/2009 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem odbora, ustanovljenega s členom 25(1) Uredbe (ES) št. 1005/2009 –
            
         SPREJELA NASLEDNJO UREDBO:
   Člen 1
   V točki 2(b) Priloge VI k Uredbi (ES) št. 1005/2009, se doda drugi stavek:
   
      „Pri zrakoplovih se vložitev zahtevka za certifikacijo tipa nanaša samo na vložitev zahtevka za novo certifikacijo tipa zrakoplova.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. marca 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 286, 31.10.2009, str. 1.